CELEX: 52009PC0216
Language: fi
Date: 2009-05-05
Title: Ehdotus: neuvoston päätös Pohjois-Atlantin lohensuojelujärjestössä määriteltävästä yhteisön kannasta

Tärkeä oikeudellinen huomautus

|

52009PC0216

Ehdotus: neuvoston päätös Pohjois-Atlantin lohensuojelujärjestössä määriteltävästä yhteisön kannasta  /* KOM/2009/0216 lopull. */  

	[pic] | EUROOPAN YHTEISÖJEN KOMISSIO |Bryssel 5.5.2009KOM(2009) 216 lopullinenEhdotus:NEUVOSTON PÄÄTÖSPohjois-Atlantin lohensuojelujärjestössä määriteltävästä yhteisön kannasta  PERUSTELUTEY:n perustamissopimuksen 300 artiklan 2 kohdan toisen alakohdan mukaan alueellisissa kalastusjärjestöissä vahvistettavista yhteisön kannoista päättää neuvosto määräenemmistöllä komission ehdotuksesta, kun kyseisen järjestön on tehtävä päätöksiä, joilla on oikeusvaikutuksia, lukuun ottamatta päätöksiä niiden institutionaalisten rakenteiden täydentämisestä tai muuttamisesta.Mainitun velvollisuuden huomioon ottaen Euroopan komissio ehdottaa tätä päätöstä, joka koskee Pohjois-Atlantin lohensuojelujärjestössä määriteltävää yhteistä kantaa. Neuvosto on jo tehnyt vastaavia päätöksiä, jotka koskevat kansainvälistä Atlantin tonnikalojen suojelukomissiota, Välimeren yleistä kalastuskomissiota ja Intian valtameren tonnikalakomissiota, ja Euroopan komissio on antanut vastaavia ehdotuksia muiden alueellisten kalastusjärjestöjen osalta. Johdonmukaisuuden varmistamiseksi tässä ehdotuksessa noudatetaan samaa lähestymistapaa kuin muiden alueellisten kalastusjärjestöjen yhteydessä.Ehdotus:NEUVOSTON PÄÄTÖSPohjois-Atlantin lohensuojelujärjestössä määriteltävästä yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) EY:n perustamissopimuksen 33 artiklassa yhdessä sen 32 artiklan kanssa määrätään, että yksi yhteisen kalastuspolitiikan tavoitteista on varmistaa tarvikkeiden saatavuus. Asetuksessa (EY) N:o 2371/2002[1] säädetään, että yhteisö noudattaa ennalta varautumisen periaatetta toteuttamalla toimenpiteitä, jotka on tarkoitettu suojelemaan ja säilyttämään elollisia vesiluonnonvaroja, mahdollistamaan niiden kestävä hyödyntäminen ja saattamaan kalastustoimien vaikutukset meriekosysteemeihin mahdollisimman vähäisiksi. Lisäksi siinä säädetään, että yhteisön tavoitteena on ottaa kalastuksenhoidossa asteittain käyttöön ekosysteemiin perustuva lähestymistapa ja edistää taloudellisesti kannattavalla ja kilpailukykyisellä kalastus- ja vesiviljelyalalla harjoitettavaa tehokasta kalastustoimintaa tarjoamalla kohtuullinen elintaso niille, jotka ovat riippuvaisia kalastustoiminnasta, ja ottamalla huomioon kuluttajien edut.(2) Euroopan yhteisö hyväksyi päätöksellä (EY) N:o 886/82[2] lohen suojelusta Pohjois-Atlantilla tehdyn yleissopimuksen, jolla perustettiin Pohjois-Atlantin lohensuojelujärjestö. Pohjois-Atlantin lohensuojelujärjestössä on kolme aluekomissiota, jotka voivat toteuttaa yleissopimuksen soveltamisalaan kuuluvien lohikantojen sääntelytoimenpiteitä. Kyseiset toimenpiteet voivat tulla yhteisöä sitoviksi.(3) EY:n perustamissopimuksen 300 artiklan 2 kohdan toisen alakohdan mukaan yhteisön kanta alueellisilla kalastussopimuksilla perustetuissa elimissä, joiden on tehtävä päätöksiä, joilla on oikeusvaikutuksia mutta joilla ei muuteta asianomaisten sopimusten institutionaalisia rakenteita, on vahvistettava komission ehdotuksesta neuvoston määräenemmistöpäätöksellä,ON PÄÄTTÄNYT SEURAAVAA:1 artiklaTämän päätöksen liitteessä on Pohjois-Atlantin lohensuojelujärjestön komissioissa vahvistettava yhteisön kanta, kun kyseisten komissioiden on tehtävä päätöksiä, joilla on oikeusvaikutuksia.2 artiklaNeuvosto arvioi ja tarvittaessa tarkistaa tämän päätöksen liitteessä olevaa yhteisön kantaa komission ehdotuksesta viimeistään Pohjois-Atlantin lohensuojelujärjestön komissioiden vuosikokouksessa vuonna 2014.Tehty BrysselissäNeuvoston puolestaPuheenjohtajaLIITEYhteisön kanta Pohjois-Atlantin lohensuojelujärjestössä1. PERIAATTEETEuroopan yhteisö toimii Pohjois-Atlantin lohensuojelujärjestössä seuraavalla tavalla:a) se pyrkii saavuttamaan yhteisen kalastuspolitiikan tavoitteet erityisesti noudattaen ennalta varautuvaa lähestymistapaa toimenpitein, joilla varmistetaan lohen kestävä hyödyntäminen, otetaan ekosysteemiperustainen lähestymistapa asteittain käyttöön kalastuksenhoidossa ja minimoidaan kalastustoimien vaikutukset meriekosysteemeihin, sekä edistäen taloudellisesti kannattavaa ja kilpailukykyistä yhteisön kalastusalaa varmistamalla kohtuullinen elintaso niille, jotka ovat riippuvaisia kalastustoiminnasta, ja ottamalla kuluttajien edut huomioon;b) se varmistaa, että Pohjois-Atlantin lohensuojelujärjestön toimenpiteet ovat lohen suojelusta Pohjois-Atlantilla tehdyn yleissopimuksen tavoitteiden mukaisia;c) se varmistaa, että Pohjois-Atlantin lohensuojelujärjestön toimenpiteet ovat kansainvälisen oikeuden mukaiset ja että ne noudattavat erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen sekä aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen määräyksiä;d) se pyrkii varmistamaan johdonmukaisuuden muissa alueellisissa kalastusjärjestöissä määriteltyjen kantojen kanssa;e) se pyrkii synergiaan kahdenvälisissä kalastussuhteissaan kolmansien maiden kanssa toteuttamansa politiikan kanssa sekä johdonmukaisuuteen ulkosuhdepolitiikkansa kanssa;f) se varmistaa, että yhteisön kansainvälisiä sitoumuksia noudatetaan.2. SuuntaviivatEuroopan yhteisö pyrkii tapauksen mukaan antamaan tukensa seuraaville Pohjois-Atlantin lohensuojelujärjestön toteuttamille toimille:a) parhaiden saatavilla olevien tieteellisten lausuntojen perusteella toteutettavat tiukat säilyttämis- ja hoitotoimenpiteet, joilla voidaan varmistaa lohivarojen pitkän aikavälin kestävyys;b) toimenpiteet haavoittuvien elinympäristöjen suojelun ja ennallistamisen varmistamiseksi, minkä ansiosta luonnonvaraisia lohikantoja saadaan elvytettyä alueilla, joilla niitä ei nykyisin esiinny;c) yhteistyössä lohenviljelyalan kanssa kehitettävät ja käyttöön otettavat toimenpiteet, jotka vähentävät viljeltyjen lohien karkaamiset mahdollisimman lähelle nollaa; tehostetuista lohenkasvatustoimista aiheutuvien kielteisten geneettisten ja muiden biologisten vaikutusten vähentäminen mahdollisimman pieniksi; tautien ja loisten luonnonvaraisiin lohikantoihin leviämistä koskevan vesiviljelytoiminnasta aiheutuvan riskin minimointi; suojautuminen vaikutuksilta, joita muuntogeenisillä lohikaloilla saattaa olla luonnonvaraisiin lohikantoihin;d) vastuullista kalastusta harjoittavien maiden hyväksyminen Pohjois-Atlantin lohensuojelujärjestön jäseniksi.[1] EYVL L 358, 31.12.2002, s. 59.[2] EYVL L 378, 31.12.1982, s. 24.